Ալբերտ Նորդեն

Ալբերտ Նորդեն (, ), ԳԴՀ-ի քաղաքական գործիչ, հրապարակախոս, պատմաբան։

1920 թվականին մտել է Գերմանիայի կոմկուսի մեջ։ Որպես ակտիվ հակաֆաշիստ, 1933 թվականին տարագրվել է։ Ֆաշիստական Գերմանիայի ջախջախումից հետո վերադարձել է Արլ․ Գերմանիա (ԳԴՀ)։ 1955 թվքականից ԳՍՄԿ քարտուղար է, 1958 թվականից՝ ԳՍՄԿ ԿԿ-ի Քաղբյուրոյի անդամ։ 1953 թվականից՝ Բեռլինի Հումբոլդտների անվան համալսարանի պրոֆեսոր։ Իր աշխատություններում մարքսիստորեն վերլուծել է գերմանական ֆինանսական կապիտալի դերը («Գերմանական պատմության դասերը»), բացահայտել ԳԴՀ և ՍՍՀՄ հեղափոխական կապերի նշանակությունը, հակահարված տվել դրանց բնույթը խեղաթյուրող կեղծարարներին։ Խաղաղության համաշխարհային խորհրդի նախագահության անդամ է։ Պարգևատրվել է ԳԴՀ շքանշաններով ու մեդալներով։

Ծանոթագրություններ 

Գերմանիայի քաղաքական գործիչներ
Գերմանացի պատմաբաններ
Գերմանացի հրապարակախոսներ
Գերմանացի լրագրողներ
ԳԴՀ ազգային մրցանակի դափնեկիրներ